රත්මලාන බොරුපන ප්‍රදේශයේදී ධීවර කාර්මිකයකු කපා කොටා ඝාතනය කිරීමට වරදකරුවන් වූ විත්තිකරුවන් දෙදෙනකුට මරණීය දණ්ඩනය නියම කළ කොළඹ මහාධිකරණය එම ඝාතන සිද්ධියට සම්බන්ධ තවත් විත්තිකරුවකුට මාස තුනක බරපතළ වැඩ සහිත සිර දඬුවමක් ඊයේ (28) නියම කෙළේය.ඝාතනයට ලක්වූ ධීවර කාර්මිකයාගේ පවුලේ සාමාජිකයන් වෙත රුපියල් ලක්‍ෂයක මුදල් වන්දියක් ගෙවන ලෙස සිර දඬුවම් නියම වූ විත්තිකරුට නියම විය.